МЭИ составында студенттарға түләүле юғары белем биреүсе коммерция институттары барлыҡҡа килә: 1995 йылда Гуманитар-ғәмәли институт (ГПИ), 1996 йылда — Технологиялар, иҡтисад һәм эшҡыуарлыҡ институты (ИТЭП). 1999 йылда МЭИ һәм «FESTO» концернының (Германия) берлектәге проекты булараҡ «Рәсәй-герман бизнес һәм сәнәғәт автоматикаһы институты „МЭИ-ФЕСТО“» (ЦП МЭИ-ФЕСТО) әҙерлек Үҙәге булдырыла.